ຫວຽດນາມ ແລະ ຈີນແລກປ່ຽນບົດຮຽນໃນວຽກງານກວດກາ, ກໍ່ສ້າງພັກ
ທ່ານ ເຈີ່ນກວກເວື້ອງ, ຫົວໜ້າຄະນະກຳມະການກວດກາສູນກາງ
(ພາບ: ສຳນັກຂ່າວສານ ຫວຽນາມ)
ໃນຂອບເຂດການຢ້ຽມຢາມຂອງທ່ານນາຍົກລັດຖະມົນຕີ ຫງວຽນຊວນຟຸກ ຢູ່ ຈີນ, ຕອນບ່າຍວັນທີ 11/9, ທ່ານ ເຈີ່ນກວກເວື້ອງ, ຫົວໜ້າຄະນະກຳມະການກວດກາສູນກາງ ໄດ້ໃຫ້ການຕ້ອນຮັບທ່ານ ອູຈວງເຊິງ, ເລຂາຄະນະກຳມະການກວດກາກົດວິໄນເຂດປົກຄອງດ້ວຍຕົນເອງຊົນເຜົ່າຈວາງ, ແຂວງ ກວາງສີ,ປະເທດ ຈີນ. ທີ່ການຕ້ອນຮັບ, ທ່ານ ເຈ່ີນກວກເວື້ອງ ໄດ້ເນັ້ນໜັກວ່າ: ຄະນະກຳມະການກວດກາສູນກາງພັກກອມມູນິດ ຫວຽດນາມ ຖືເປັນສຳຄັນ ແລະ ສະໜັບສະໜູນອົງການກວດກາພັກ ບັນດາທ້ອງຖິ່ນ 2 ປະເທດ ເພີ່ມທະວີການພົວພັນແລກປ່ຽນ, ຮ່ວມມື, ຊຸກຍູ້ບັນດາການເຄື່ອນໄຫວແລກປ່ຽນຄະນະດ້ວຍຫຼາຍການຢ່າງທີ່ມີໄຫວພິບ, ຜ່ານນັ້ນເພີ່ມທະວີການແລກປ່ຽນຂໍ້ມູນຂ່າວສານ, ແບ່ງປັນບົດຮຽນຂອງແຕ່ລະຝ່າຍໃນຂົງເຂດກໍ່ສ້າງພັກ ແລະ ປ້ອງກັນ, ຕ້ານການສໍ້ລາດບັງຫຼວງ, ປະກອບສ່ວນຢ່າງແທດຈິງເຂົ້າໃນພາລະກິດປ່ຽນໃໝ່, ປະຕິຮູບ, ເປີດປະຕູ ແລະ ກໍ່ສ້າງສັງຄົມນິຍົມຢູ່ແຕ່ລະປະເທດ. ທ່ານເລຂາຄະນະກຳມະການກວດກາກົດວິໄນ ກວາງສີ ອູຈວງເຊິງ ຢັ້ງຢືນວ່າ: ບັນດາຄະນະພັກຂອງ ກວາງສີ ປາດຖະໜາຢາກຊຸກຍູ້ການຮ່ວມມືກັບບັນດາທ້ອງຖິ່ນຂອງ ຫວຽດນາມຫຼາຍກ່ວາອີກ. ພິເສດແມ່ນການແລກປ່ຽນບົດຮຽນໃນວຽກງານກໍ່ສ້າງ ແລະ ປັບປຸງພັກ, ຄຸ້ມຄອງພະນັກງານ, ປ້ອງກັນ, ຕ້ານການສໍ້ລາດບັງຫຼວງ, ເຮັດໃຫ້ການພົວພັນຄູ່ຮ່ວມມື, ຮ່ວມມືຍຸດທະສາດຮອບດ້ານ ຈີນ - ຫວຽດນາມ ອຸດົມສົມບູນຢ່າງບໍ່ຢຸດຢັ້ງ.
(ແຫຼ່ງຄັດຈາກ VOV)